Die taak van die Christelike kerk, tot sy diepste kern gereduseer, is om ’n getuie vir Christus in die wêreld te wees. Nie noodwendig om sekulêre ideologieë, regerings of ander wêreldlike instansies te legitimeer – of te verdoem – nie, maar om oor sy geloof in die opgestane Jesus Christus te getuig.
Ons ondersteun die voorgestelde wysiging van Artikel 1 van harte. Daarin maak ons ruimte vir mekaar, respekteer ons mekaar se oortuigings, vat ons hande en bou ons saam aan die eenheid binne die NG Kerk en die NG Kerkfamilie. Ons erken daarin die reg van mense wat om welke rede ook al nie die Belydenis van Belhar as belydenis onderskryf nie, maar maak ons ook ruimte vir hulle wat dit wel doen.
Ons erken dat alle dokumente wat in ooreenstemming met die Skrif is, nie noodwendig belydenisskrifte word nie. Wanneer die waarheid van die evangelie egter in die samelewing op ŉ omvattende en skreiende manier verontagsaam word, bely ŉ gereformeerde kerk wat die kerk glo, en druk dit in ŉ belydenisskrif uit. In die vroeë 1980’s was die waarheid van die evangelie oor eenheid, versoening en geregtigheid op so ŉ omvattende wyse in ons Suid Afrikaanse samelewing in die gedrang, dat die NG Sendingkerk hulle gedronge gevoel het om te bely wat hulle glo. Dit was vir hulle ŉ kreet uit die hart. Oor dié waarheid van die evangelie het hulle in ŉ staat van belydenis gegaan; daaroor sou hulle nie weer kon swyg of swig nie. Daarom respekteer ons die diepe betekenis wat hierdie belydenis vir ons susterkerk het en ons vereenselwig ons daarmee.
Ek sukkel soms om predikante te verstaan. Soos nou weer met “Groep35”. Selfs na ek hul verklaring verskeie kere deurgelees het, het dit my steeds ontwyk wat hulle nou eintlik wou sê. Daarom het ek maar agter die woorde en tussen die reëls probeer lees. En skryf ek vanuit hierdie halfgebakte waarnemings van my:
5.	Skynbaar reken julle dat ouens soos ek (wat nugter met hierdie goed wil omgaan) nie die nodige geloofsonderskeiding het nie. En/of dat die nodige teologiese gefundeerdheid by ons ontbreek. Daarom kan ‘n “referendum” nie werk nie. Maar, sê nou net die Heilige Gees is aan die kerk in sy geheel gegee… sou dit nie dalk beteken dat die Here ook op ‘n ander manier besig kan wees om met sy kerk te werk as die manier wat julle subjektiewe onderskeidingsproses voorskryf nie?
So, ek is jammer. En ek wou maar net laat weet: Nee dankie, Ek sal nie my naam by julle lys voeg nie. Ek sal eerder voortgaan om die ouens rondom my te konfronteer met die Bybel se eise vir praktiese eenheid, versoening en geregtigheid. En hulle help om dit ‘n werklikheid te maak – orals waar hulle in hierdie wêreld beweeg.
So dankbaar dat daar mense is wat die moed van hulle oortuiging het om ruimte te skep vir almal. Ek prys die Here daarvoor
As jy jou naam wil byvoeg by dié lys, kan jy ‘n e-pos stuur aan Carel van der Merwe (klik net op hierdie skakel).